Six Army officials including two major died পাকিস্তানত হেলিকপ্টাৰ দুৰ্ঘটনাত সেনাৰ দুজন মেজৰসহ ৬জন সেনাৰ লোক নিহত হৈছে। দেশৰ আন্তঃসেৱা জনসম্পৰ্ক বিভাগে এক বিবৃতিত এই কথা জানিবলৈ দিছে।
সেনাই এক বিবৃতিত কোৱা হৈছে যে দেওবাৰে নিশা হাৰনাই জিলাৰ খোস্ত চহৰৰ ওচৰত এক উৰণ অভিযানৰ সময়ত এই দুৰ্ঘটনাটো সংঘটিত হয়। মৃতসকলৰ ভিতৰত হেলিকপ্টাৰৰ দুজন পাইলটো আছে।
অৱশ্যে, কি কাৰণত হেলিকপ্টাৰখন দুৰ্ঘটনাগ্ৰস্ত হ'ল সেয়া সঠিকভাৱে বিবৃতিটোত কোৱা হোৱা নাই। বাতৰি অনুসৰি, হেলিকপ্টাৰখন দুৰ্ঘটনাগ্ৰস্ত হোৱা অঞ্চলটো শেহতীয়া বানপানীৰ কবলত পৰা নাই।
ইয়াৰ পূৰ্বে আগষ্ট মাহত পাকিস্তানী সেনাৰ এখন হেলিকপ্টাৰ দুৰ্ঘটনাগ্ৰস্ত হৈছিল। সেই দুৰ্ঘটনাটোতো ছয়জন লোকৰ মৃত্যু হৈছিল। দুৰ্ঘটনাৰ এদিন আগতে হেলিকপ্টাৰখন সন্ধানহীন হৈ আছিল। পিছত ইয়াক মুছা গোথ অঞ্চলত বিধ্বস্ত অৱস্থাত পোৱা গৈছিল। বেয়া বতৰৰ ফলত হেলিকপ্টাৰখন দুৰ্ঘটনাগ্ৰস্ত হোৱাৰ কথা আইএছপিআৰে সদৰী কৰিছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
